 Markii aan bilowno sheekada, bilowgi gugii 1943-dii waxaa magaaladda Muqdisho galab galbaha ka mid ah ku kulmay Yaasiin Xaaji Cusmaan Sharmaake iyo Cabdilqaadir Sheekh Sekhawudiin, oo ahaa labo dhalinyaro oo wadeeyo saaxiibo dhaw isu ahaa kana buuxday qalbiyadooda wadaniyad iyo jacayl ay u qabaan in uu dalkoodu iyo dadkooduba gumaysiga ka xoroobaan, waxa ay iska waraysteen xaalka aduunka hadda meesha uu marayo iyo wacyiga taagan xiligaas aduunku waxa uu ku jiray Dagaal waynihii 2-aad oo dunida daafaheeda oo dhan ka holcaya, waxay isu waramaanba, oo ay ka sheekaystaan in aduunku dagaalkiisu fiday, wadamo bariga dhexe iyo kan fogba iyo qaybo ka mid ah dhulwaynaha Afrika, ay kacdoon guumaysi-diid galeen oo ay asaaseen jamhado la dirira guumaysiga dalkooda ku soo duulay muddona khayraadkooda guranayay, dadkoodana Adoomo ka dhigtay, dalalkaas waxaa ka mid ahaa dalka Hindiya iyo dalka Indunesiya. 